kardosdrur/scandi-wiki huggingface dataset:
Odense Tamburkorps

Odense Tamburkorps er et lille marcherende orkester fra Odense. Orkestret er medlem af DDS og af Landsgarderforeningen, LGF.

Historie 
Korpset blev oprettet i 1939 som et pigespejderorkester under Karen Brahe Division. Senere i 1965 fik drenge lov til at spille med i orkestret. 

I årene op til sammenslutningen af DDS og De blå pigespejdere i 1973 ændrede orkestret navn til Odense Tamburkorps, hvilket det stadig hedder i dag. Året efter sammenlægningen 
skulle der findes en fælles uniform, for både drenge og piger. Man nåede dog ikke til enighed inden DDS landsorkesterstævnet i 1971. Som protest imod at pigerne ikke måtte bære bukser, gik alle drenge det år i nederdel til den store koncert. I denne periode var Kirsten Woidermann orkesterleder. 

I 1975 havde Odense Tamburkorps en stor mangel på instruktører, og var en overgang ved at lukke. Man havde i denne periode kun en instruktør til alle instrumentgrupper. 

I 1978 spillede Odense Tamburkorps for første gang en større koncert med altfløjte. Koncerten blev spillet i Norköbing. 

I 1984 var Odense Tamburkorps til et international Musikstævne i Calella i Spanien. I denne forbindelse skulle orkestret spille til et stort fodboldshow på Camp Nou. Odense Tamburkorps spillede også til den efterfølgende afskeds reception, for FC Barcelona spilleren, Quini.

I 1986 spillede Odense Tamburkorps for det svenske kongepar, i anledningen af byen Östersund jubilæum. 

I sommeren 2017 debuterede Odense Tamburkorps ved DM for bygarder med en 5. plads i koncert for Trommekorps og en 7. plads i koncert for Tamburkorps. 
Odense Tamburkorps fået egen hytte i Odense NV.

Orkestret til daglig 

Orkestrets daglige ledelse foretages af Gruppeleder Lis Nowak. Desuden varetages en række opgaver af bestyrelsesmedlemmer samt instruktører.

Se også 
 Aalborg Tambourkorps – DDS Tambourkorps i Aalborg
 Allerød Spejdernes Tamburkorps og Brass Band – DDS Tamburkorps i Allerød
 Galten Tambourkorps – DDS Tambourkorps i Galten
 Haderslev Tambourkorps – DDS Tambourkorps i Haderslev
 Herlev Tambourkorps – DDS Tambourkorps i Herlev
 Holstebro Tambourkorps – DDS Tambourkorps i Holstebro
 Kolding Tambourkorps – DDS Tambourkorps i Kolding
 Rosenholm Tambourkorps – DDS Tambourkorps i Rosenholm
 Stenlændernes Tambourkorps – DDS Tambourkorps i Stenløse
 Store Heddinge Tambourkorps – DDS Tambourkorps i Store Heddinge
 Århus skov tamburkorps – DDS Tambourkorps i Århus

Eksterne henvisninger 
 Odense Tamburkorps' hjemmeside 

Frivillige garder og tamburkorps fra Danmark
Det Danske Spejderkorps
Tamburkorps
Musikgrupper fra 1939
Antipersonelmine

En Antipersonelmine eller  personelmine er en landmine som er beregnet til at skade mennesker, i modsætning til panserminer (antitankminer), som er beregnet til at rette skade på kampvogne og andet materiel. Personelminer blev totalforbudt ved Ottawa-konventionen i 1997. Pr. august 2008 har 156 stater ratificeret konventionen. 75 stater eller områder har mineproblemer. De næsten 40 stater som står uden for konventionen har op imod 160 millioner personelminer lagret. Brugen af personelminer er blevet dramatisk reduceret siden konventionen trådte i kraft. Kina, Indien og USA har ikke ratificeret konventionen. Efter 2006 er staters brug af minetypen kun registreret i Burma og Rusland (Tjetjenien). 

I Norge indførte man forbud mod personelminer i 1995 og destruerede dengang alle sine lagre kort tid efter.

Se også 
 Stokmine

Kilder og henvisninger

Landminer

ja:地雷#対人地雷
Beherit

Beherit er et finsk black metal-band. Det blev stiftet i 1989 som et af de første finske black metal-bands, og blev opløst i 1996. Forinden havde frontmand Nuclear Holocausto Vengeance udgivet to dark ambient-album under bandnavnet Beherit.

Bandet blev gendannet i 2007, og har i 2009 udgivet deres seneste studiealbum, Engram.

Medlemmer 
 Nuclear Holocausto Vengeance – Vokal, guitar, keyboards, programmering
 Sodomatic Slaughter – trommer
 Ancient Corpse Desekrator – guitar
 Abyss, Twisted Baptizer – bas

Tidligere medlemmer 
 Demon Fornication – bas
 Black Jesus – bas
 Necroperversor – trommer
 Kimmo Luttinen – trommer
 GoatGoddess of Necrosodomy – keyboard

Diskografi

Studiealbum 
 1993: Drawing Down the Moon
 1994: H418ov21.C
 1995: Electric Doom Synthesis
 2009: Engram
 2011: At the Devil's Studio 1990

Ep'er 
 1990: Dawn of Satan's Millennium
 1993: Messe Des Morts

Splitalbum 
 1991: Beherit / Death Yell (med Death Yell)
 1999: Messe des Morts / Angelcunt (med Archgoat)

Opsamlingsalbum 
 1991: The Oath of Black Blood
 1999: Beast of Beherit: Complete Worxxx

Demoer 
 1990: Seventh Blasphemy
 1990: Morbid Rehearsals
 1990: Demonomancy
 1991: Unavngivet demo
 1992: Unavngivet demo

Eksterne henvisninger 
 Officielle hjemmeside
 
 Beherit  hos Spinefarm Records

Black metal-grupper
Metalgrupper fra Finland
Musikgrupper fra 1989
Jens Skipper Rasmussen

Jens Skipper Rasmussen (født 2. maj 1961 i Jægerspris, Danmark) er en tidligere dansk politiker og uddannelseschef i Venstre. Han var partisekretær for Venstre fra 2002 til april 2012, hvorefter han var Uddannelseschef. I 2016 fik han stillingen som Chef for Ledelsessekretariatet i Coop amba. Siden hen har han taget coachingkurser igennem Stifinder og er uddannet selvstændig ledelses- og organisationscoach. Han er gift og har en datter.

Jens Skipper Rasmussen har en fortid i Venstres Ungdom hvor han var formand mellem 1983–85. Han startede som partisekretær i januar 2002, da den tidligere partisekretær, Claus Hjort Frederiksen, var blevet udnævnt til beskæftigelsesminister efter valget i 2001.

Rasmussen er student fra Frederikssund Gymnasium i 1980 og uddannet fra Holbæk Seminarium i 1986.

Eksterne kilder/henvisninger 

Politikere fra Venstre
Formænd for Venstres Ungdom
Springmine

En springmine er en antipersonelmine, som er lavet til at blive brugt i åbne områder. Når den udløses, får en lille roterende ladning selve minen til at springe omkring 1 meter op i luften, hvor den eksploderer og sender en bølge af fragmenter ud i alle retninger. Minetypen blev opfundet af tyskerne og blev benyttet under 2. verdenskrig. Denne mine hed S-minen, og har påvirket mange senere udgaver af springminen. Andre lande som har brugt springminer i krig er bl.a. USA, Sovjetunionen, og Vietnam. Kina og Italien har også fremstillet dem. 
Nogle amerikanske miner beregnet til dette formål anvendte en standard 60 mm HE mortergranat med en improviseret lunte, som blev antændt af den roterende ladning. 

Springminer er dyrere at producere end normale AP (antipersonel) miner, og de er uegnede til at blive nedkastet fra fly eller på tilsvarende måde dække et større areal. Fordi de er designet til at blive gravet ned, er de egnede til fjernstyret detonation, men også snubletrådoperationer generelt. Ved fremstillingen af springminerne skal bruges meget stål, hvilket gør dem nemme at opdage med metaldetektorer. Det er dog tit, at man lægger metalfattige miner i samme minefelt, hvilket gør det sværere at rydde feltet bagefter.

Eksempler 
 S-mine, Tyskland, kaldt for Bouncing Betty af de allierede tropper og kaldt "Jumping Jack" af australske og New Zealandske soldater.
 M16 APM, USA, bygget ud fra fundene S-miner.
 OZM, russisk familie af miner (OZM-4, OZM-4 and OZM-72).
 PROM-1, Jugoslavien.
 Valmara 59, Italien.
 Valmara 69, Italien.

Se også 
Antipersonelmine
Landmine

Eksterne henvisninger 
Global Security.org M14/M16 Anti-personnel mines 
 Demining with Africa`s Sniffer Rats (APOPO) 

Landminer
Erik Overgaard Pedersen

Erik Overgaard Pedersen (født 29. april 1950 i Gråsten) er en dansk dr.phil., historiker, forfatter, oversætter og lærer, som har skrevet bøger om blandt andet Dansk Vestindien og Besættelsen.

Erik Overgaard Pedersen er uddannet cand.mag. i historie og engelsk fra Aarhus Universitet. Desuden har han en MA og doktorgrad i historie, begge fra Princeton University i USA .

Han har indtil 2009 undervist på den prestigefyldte IB-skole Red Cross Nordic United World College i Norge. Fra sommeren 2009 underviser han i engelsk på det danske gymnasium i Flensborg, Duborg-Skolen. Han har siden vendt tilbage til Red Cross Nordic United World College.

Udgivelser 
 I ørnens klo – fire mænd fra det danske mindretal beretter om deres oplevelser i tysk krigstjeneste under Anden Verdenskrig
 Ung i gamle dage – Ung pige i huset – Fire Vestjyder Fortæller
 Sort oprør – borgerretsopstanden i Atlanta 1960-1961 samt Martin Luther King, Jr., John F. og Robert Kennedys roller
 Sorte skæbner – Autentiske Slaveberetninger Fra Det 18. Og 19. Århundrede
 Booker T. Washington – En Amerikansk Legende¤Fra Slavedreng Til De Sorte Amerikaneres Leder
 Ung i gamle dage – Hjordedreng og ung karl i gamle dage – Fire Vestjyder Fortæller
 Ung i gamle dage – Redningsfolk – Samtaler Med Fem Vestjyske Redningsfolk
 Ung i gamle dage – Fiskerungdom og fiskere – Samtaler Med Fire Vestjyder
 Ung i gamle dage – Håndværkerlærling og ung svend – Tre Vestjyder Fortæller
 Ung i gamle dage – Fire Vestjyder Fortæller

Referencer 

Historikere fra Danmark
Skolefolk fra Danmark
Oversættere fra Danmark
Faglitterære forfattere fra Danmark
Personer fra Gråsten
Besættelsestidens historikere
Dansksprogede forfattere fra Danmark
Pont-l’Évêque (Calvados)

Pont-l'Évêque er en kommune i Calvados departmentet i Basse-Normandie regionen i det nordlige Frankrig. Byen har givet navn til en ostetype.

Geografi 
Touques-floden løber gennem byen.

Personligheder 
Pont-l'Évêque var fødested for:
 Roger de Pont L'Evêque (ca. 1115-1181), ærkediakon af Canterbury, og senere ærkebiskop York
 Jacques Guillaume Thouret (1746-1794), revolutionær, advokat, præsident for den grundlovgivende forsamling

Pontleveque
Ottawa-konventionen

Ottawa-konventionen eller Minekonventionen, officielt Convention on the Prohibition of the Use, Stockpiling, Production and Transfer of Anti-Personnel Mines and on their Destruction (oversat: Konvention om forbyde brug, oplagring, produktion og distribution af antipersonelminer samt destruktion af dem) er en aftale om at forbyde alle former for antipersonelminer (AP-miner). I maj 2009 var der 156 stater, som havde underskrevet aftalen. 37 stater herunder Kina, Indien, Rusland og USA har ikke underskrevet aftalen.

Implementering af aftalen 
Ud over at stoppe produktionen og udviklingen af antipersonelminer, skal landene også inden for fire år destruere alle de antipersonelminer, som de er i besiddelse af. Det er tilladt, at beholde få miner til træningsbrug (minerydning). Inden for 10 år efter underskrivelsen af aftalen, skal landene fjerne alle miner i dets områder. Dette er en vanskelig opgave for mange lande, men på årlige møder kan de bede om udsættelse eller hjælp til rydningen.

Kun antipersonelminer er dækket af aftalen. Kombinerede miner, panserminer, fjernstyrede claymore-miner og andre statiske eksplosive apparater, som kan udrette personskade er ikke dækket af aftalen.

Destruktion af lagerbeholdning 
Ifølge ICBL rapport fra maj 2006 har flere lande sagt, at ud af den samlede lagerbeholdning på over over 160 millioner landminer er mere end 39,5 million levet destrueret indtil videre. 74 lande har destrueret hele deres lager, mens 64 lande har sagt, at de ikke har noget lager at destruere.

Referencer 

Landminer
Regler for krigsførelse
Traktater
Fredrikstadbroen

Fredrikstadbroen er en buebro over floden Glomma i Viken fylke i Norge, som skiller Fredrikstad centrum fra den gamle bydel. Broen er 824 meter lang og blev åbnet af kronprins Olav 18. august 1957. Broen har et hovedspænd på 196 meter og en gennemsejlingshøjde på 39,5 meter. I alt er broen 64 meter høj med 23 spænd. Den er en del af riksvei 110.

Fredrikstadbroen og rundkørslen på østsiden af broen blev i 2002 foreslået fredet , og Riksantikvaren fredede broen og rundkørslen 17. april 2008.

Selvmordshegn 
I marts 2004 blev Fredrikstadbroen sikret med et 2,5 meter højt «selvmordshegn». Før det blev sat op havde omkring tre personer hvert år begået selvmord ved at hoppe ud fra broen, og flere har forsøgt. Det 2,5 meter høje hegn går 400 meter nedover på hver side af broen, og er et forsøg på at ændre den dystre statistik.

Eksterne henvisninger 

 Fredrikstadbrua på broer.no 
 NRK Østfold: – Helt suverent å bygge brua  (17. august 2007)
 NRK Østfold: Fredrikstadbrua 50 år  (galleri)
 Demokraten: Markerer 50-års jubileet for bruene (27. november 2006)

Broer i Viken

Broen
Pansermine

En pansermine eller antitankmine (forkortet "AT mine") er en type landmine, som er beregnet til at ødelægge køretøjer, herunder kampvogne og andre pansrede kampkøretøjer.

Sammenlignet med antipersonelminer har panserminer typisk en meget større eksplosiv ladning og en udløser, som er designet til kun at blive udløst af køretøjer, eller i nogle tilfælde hvis man piller ved minen.

Landminer

ja:地雷#対戦車地雷
Bobby Robins

Bobby Robins (født 17. oktober 1981 i Peshtigo, Wisconsin) er en amerikansk ishockeyspiller, der i øjeblikket spiller for Rødovre Mighty Bulls i den danske Superisliga.

Robins spillede fire sæsoner hos University of Massachusetts Lowell før han underskrev en kontrakt med Ottawa Senators-franchiset. Han blev sendt til klubbens farmerhold i AHL, Binghampton Senators, og spillede her i to sæsoner inden han flyttede til ECHL og Elmira Jackals. Efterfølgende havde han korte ophold hos Rochester Americans, Albany River Rats og Syracuse Crunch, inden han i 2008 rykkede til britisk hockey med Belfast Giants. Før 2009/10-sæsonen skiftede han til dansk ishockey og Rødovre Mighty Bulls.

Eksterne henvisninger 
 

Ishockeyspillere fra USA
Superisliga-spillere fra Rødovre Mighty Bulls
Paul Deniset

Paul Deniset (født 13. juli 1981 i Winnipeg, Manitoba) er en canadisk professionel ishockeyspiller, der i øjeblikket spiller for AaB Ishockey i den danske Superisliga.

Deniset spillede juniorhockey i Western Hockey League, startende med  Kamloops Blazers.  Han blev derefter solgt til Swift Current Broncos og spillede derefter en fuld sæson med Prince Albert Raiders før han kort spillede i Central Hockey League med Oklahoma City Blazers i deres slutspil i 2001/02-sæsonen. Deniset vendte efterfølgende tilbage til WHL med Vancouver Giants i 2002.

Deniset valgte derefter at tage på college, hvor han brugte fire sæsoner hos University of Manitoba. Efter at have bestået eksamen blev han professionel hockeyspiller i 2006, hvor han skiftede til REV Bremerhaven i den tyske 2. Bundesliga. Han havde derefter nogle ophold i samme liga hos SC Bietigheim-Bissingen og Schwenninger Wild Wings.  I 2008 skiftede Deniset til Belfast Giants i den britisk liga, før han i 2009 skiftede til danske Rødovre Mighty Bulls. I Rødovre blev han dog afskediget inden sæsonstart pga. økonomiske problemer, man han fandt snart ny arbejdsgiver i AaB Ishockey.

Ishockeyspillere fra Canada
Superisliga-spillere fra Rødovre Mighty Bulls
Personer fra Winnipeg
Vindrosen (tidsskrift)

Vindrosen var et litterært tidsskrift, der blev udgivet i 1954-1973. De første år var Tage Skou-Hansen redaktør med Peter P. Rohde som medredaktør. Senere overtog blandt andre de to forfatterredaktører Villy Sørensen og Klaus Rifbjerg. 

Tidsskriftet var både en fortsættelse til og et opgør med tidsskriftet Heretica. Mange bidragydere fra Heretica gik igen på Vindrosen.

Referencer

Tidsskrifter om litteratur
Tidsskrifter fra Danmark
Etableret i 1954
Ophørt i 1973
Fritidshjem

Et fritidshjem er et sted, hvor børn efter skoletid kan komme og være aktive, kreative og udvikle sig. Udtrykket fritidshjem er som skrevet et hjem for børnene i fritiden. Det er som oftest et sted, hvor børn kan komme efter skole til og med 3. klasse. Her arbejder pædagoger, som tager sig af børnene, når deres forældre er på arbejde, skole e.l.

Se også 

Børn
Pasningsinstitutioner
Kylling Bro

Kylling Bro (Kylling bru) er den største bro på Raumabanen, jernbanen mellem Dombås og Åndalsnes. Broen ligger ved gården Kylling ved bygden Verma i Romsdalen i Møre og Romsdal fylke i Norge. Broen krydser floden Rauma i Rauma kommune og er blandt de mest kendte norske jernbanebroer.

Broen er 76 meter lang og bygget i sten fra de nærliggende bjerge. Stenen som er brugt er en granittype der kaldes Gruogranitt. Højden over dalbunden og floden er 59 meter.  Hovedspændet er 42 meter, sidespændene ti og otte meter. Broen er bygget i en kurve, da den ligger i et sving på jernbanen.

Byggeperioden 
Byggeperioden var ni år, fra 1913 til 1923.

Der blev bygget et stort stillads af tilhugget tømmer. Stilladset skulle tåle vægten af brospændet. Stenene kom fra  Kylling tunnel, der er en vendetunnel som ligger lige ved broen. Stenene skulle være af god kvalitet for at tåle trykket og belastningen af jernbanen. Hver sten måtte tilpasses brokonstruktionen der er en selvbærende bue.

Sparet under krigen 
Under anden verdenskrig blev broen mineret af tyskerne, men sprængladningerne blev ikke udløst.

Noter

Litteratur 
 Søvik, Per Jarle, 1990. Kylling bru i Ei bok om Rauma, Rauma Kommune. s 189-190

Eksterne henvisninger 

Broer i Møre og Romsdal
Jernbanebroer
Neil Wood

Neil Wood (født 4. januar 1983 i Manchester, England) er en tidligere engelsk fodboldspiller, der spillede for Bolehall Swifts. Hans normale position var som midtbanespiller.

Eksterne henvisninger 
 Information om Neil Woods karriere  på Soccerbase.com 

Fodboldspillere fra England
Fodboldspillere fra Manchester United F.C.
Fodboldspillere fra Peterborough United F.C.
Fodboldspillere fra Burnley F.C.
Fodboldspillere fra Coventry City F.C.
Fodboldspillere fra Blackpool F.C.
Fodboldspillere fra Oldham Athletic A.F.C.
Fodboldspillere fra FK Željezničar
Fodboldspillere fra Atherstone Town F.C.
Velour

Velour er en tekstiltype, der er fløjlsagtig i overfladen. På den vævede bund er der kort og tætsiddende luv, der står lige op. Velour er oprindeligt fremstillet af silke, men i dag oftest af bomuld, men kan også være lavet af kunstfiber. Det anvendes som såvel møbel- som beklædningsstof. Velour fås i formerne almindeligt og meget nervøst. Velour findes både med og uden stræk.

Vævede tekstiler
PlayStation Store

PlayStation Store er en onlinefunktion til PlayStation 3, PlayStation 4 og PlayStation Portable og en del af PlayStation Network. Via PlayStation Store er det muligt at hente trailers til film og spil, spildemoer, spil og spiludvidelser. Al handel i PlayStation Store sker med lokal valuta. PlayStation Store modsvares af Wii Shop Channel og Xbox Live Marketplace.

PlayStation Store opdateres hver torsdag (med undtagelser) med trailers, demoer, spil og spiludvidelser.

Referencer 

Store
Digitale valutaer

fi:PlayStation Store
Indtræk

Indtræk er betegnelsen for den indvendige beklædning af biler i form af typisk tekstiler eller læder.

Oprindeligt var der tale om en selvstændig proces i produktionen af en bil, der blev foretaget af en karetmager. Efterhånden som samlebåndsproduktion blev almindeligt, kom også indsættelse af indtræk ind på produktionslinjerne, hvor den så kunne foretages af en specialarbejder.

For specialbiler er indtræk ofte et af de områder, hvor der bliver gjort noget særligt for at tilfredsstille kunderne. Enkelte luksusbilmærker har stadig uddannet personale til at sikre en god kvalitet af indtrækket, heriblandt Aston Martin. Desuden findes der firmaer, der specialiserer sig i at udskifte fabriksfremstillet indtræk med særlige indtræk efter kundernes ønske.

Bildele
VidZone

VidZone er en online musikvideotjeneste, som styres af firmaet VidZone Digital Media med base i London. Tjenesten tillader fri streaming af musikvideoer fra hjemmesiden VidZone.tv og musikdistribution gennem en række mobilnetværker på verdensplan. VidZone-kataloget omfatter over 1,5 millioner spor, 25.000 musikvideoer og 15.000 truetones, heriblandt fuld adgang til kataloger fra Sony BMG og EMI.

I 2009 vil VidZone's tjeneste blive udvidet til PlayStation 3-konsollen i Europa og Australien, hvilket vil lade brugere se musikvideoer på deres PS3 eller streamet til deres PSP via Remote Play.

Eksterne henvisninger 
 Officiel hjemmeside

Fodnoter 

Musiktjenester
Softwarevirksomheder fra Storbritannien
Streaming
Technische Universiteit Delft

Technische Universiteit Delft eller blot TU Delft (engelsk: Delft University of Technology) er et teknisk universitet beliggende i Delft i Nederlandene. Det er landets største tekniske universitet og har 14.300 indskrevne studerende (2007) og 2.100 videnskabeligt ansatte (inkl. 200 professorer). TU Delft er medlem af IDEA League og ligger i toppen af Times Higher Educations ranking af tekniske universiteter. 

Universitetet blev oprettet som kongeligt akademi 8. januar 1842 med Antoine Lipkens som grundlægger og direktør. Det blev nedlagt i 1864 og erstattet af en polyteknisk læreanstalt, der i 1905 fik navnet Technische Hogeschool van Delft. Højskolen fik samtidig status af universitet og fik ret til at tildele doktorgrader.

Oprindeligt var universitetet beliggende i bygninger i centrum af Delft, men i anden halvdel af det 20. århundrede blev universitet samlet på ét campusområde. Fra 1997 har alle universitetets aktiviteter været samlet her.

Pr. 2005 havde TU Delft otte fakulteter, der tilbyder 16 bacheloruddannelser og 30 masteruddannelser.

Eksterne henvisninger 
 Technische Universiteit Delfts hjemmeside

Etableret i 1842
Universiteter i Holland
Delft
Roberto Hilbert

Roberto Hilbert (født 16. oktober 1984 i Forchheim, Vesttyskland) er en tysk fodboldspiller, der spiller som midtbanespiller hos Greuther Fürth. Tidligere har han spillet for blandt andet VfB Stuttgart og Bayer Leverkusen.

Landshold 
Hilbert står (pr. april 2018) noteret for otte kampe for Tysklands landshold. Han debuterede for holdet den 28. marts 2007 i en kamp mod Danmark.

Titler 
Bundesligaen
 2007 med VfB Stuttgart

Eksterne henvisninger 

Fodboldspillere fra Tyskland
Fodboldspillere fra Greuther Fürth
Fodboldspillere fra VfB Stuttgart
Fodboldspillere fra Beşiktaş JK
Personer fra Bayern
Fodboldspillere fra Bayer 04 Leverkusen
Martin Lanig

Martin Lanig (født 11. juli 1984 i Bad Mergentheim, Vesttyskland) er en tysk tidligere fodboldspiller, der spillede som midtbanespiller. Han var gennem karrieren tilknyttet blandt andet Eintracht Frankfurt, Hoffenheim, Greuther Fürth, VfB Stuttgart og 1. FC Köln.

Eksterne henvisninger 

Fodboldspillere fra Tyskland
Fodboldspillere fra TSG 1899 Hoffenheim
Fodboldspillere fra Greuther Fürth
Fodboldspillere fra VfB Stuttgart
Fodboldspillere fra 1. FC Köln
Fodboldspillere fra Eintracht Frankfurt
Dorothea Krag

Dorothea Krag (født 27. september 1675, død 10. oktober 1754) var en datter af oberst Mogens Krag (1625-1676) og dennes anden hustru Helvig von der Kuhla. Helsøster af oberst Arent Krag og generalmajor og kommandant Mogens Krag (1673-1724).

Hun ægtede 1694 generaladmiral Jens baron Juel, blev enke 1700 og giftede sig 25. maj 1701 med Christian Gyldenløve til Gisselfeld, efter hvis død 1703 hun på otte år beholdt det ham 1685 overdragne danske postvæsen. I modsætning til sin mand, der rigtignok ikke havde haft synderlig lejlighed til at tage sig af denne institution, ofrede hun den megen opmærksomhed, ikke just af interesse for postbesørgelsen og postgangen, som der med føje jævnlig klagedes over, men af hensyn til indtægterne, som hun, hvis påklædning i et enkelt år – og det endda et sørgeår – omtrent opslugte indkomsten af Gisselfeld Gods, altid havde brug for. Overlod hun end den egentlige administration til en direktør, så greb hun dog stærkt ind i forretningerne, når det drejede sig om hendes fordel. Nødig afstod hun derfor postvæsenet 1711, da tiden var omme, uagtet hun fik en årlig pension af 4000 rigsdaler, som efter kongens bestemmelse 1723 gik over på hendes ældste søn, Christian Danneskiold-Samsøe, det var en ringe sum i forhold til de omkring 25000 rigsdaler, som postvæsenet årlig havde indbragt hende. I henhold til Gyldenløves testamente vedblev "hendes høje Naade" at residere på Gisselfeld, selv efter at hun 1715 havde giftet sig med Hans Adolph Ahlefeldt, og da han var lige så ødsel som hun, var godset ved hendes død, 10. oktober 1754, i en jammerlig forfatning og Gyldenløves børns formue reduceret betydelig. Hun skildres for øvrigt som en begavet og åndrig dame, der heller ikke manglede hjerte for sine undergivne.

Dorothea
Godsejere fra Danmark
Danskere i 1600-tallet
Danskere i 1700-tallet
Personer i Dansk Biografisk Leksikon
Grevinder fra Danmark
Personer i Dansk Kvindebiografisk Leksikon